32005R1654
L 266/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1654/2005 НА КОМИСИЯТА
oт 10 октомври 2005 година
относно изменение на Регламент (EО) № 874/2004 относно определяне на правила на обществената политика за въвеждането и функциите на .eu домейн от най-високо ниво и принципите, които ръководят регистрирането
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 733/2002 г. на Европейския парламент и на Съвета oт 22 април 2002 г. относно въвеждането на .eu домейн от най-високо ниво (1), и по-специално член 5, параграф 1 от него,
като се консултира с Европейското бюро за регистрация на интернет домейни, учредено с Решение 2003/375/EО на Комисията (2),
като има предвид, че:
(1)
Регламент (EО) № 874/2004 на Комисията (3) прилага Регламент (EО) № 733/2002 чрез определяне на правилата на обществена политика относно за въвеждането и функциите на .eu домейн от най-високо ниво и принципите, които водят регистрирането.
(2)
Член 8 oт Регламент (EО) № 874/2004 определя правилата за обществена политика относно географските концепции, като осигурява процедура за разрешаване на държавите-членки, страните кандидатки и на всички членове на Европейското икономическо пространство да поискат регистриране или резервиране на името си чрез националните си правителства. Тази разпоредба не гарантира напълно геополитическото и езиково разнообразие на Европейския съюз и интереса както на държавите-членки, така и на европейските граждани. Това изисква Комисията да измени съответно Регламент (EО) № 874/2004.
(3)
Предвидените в настоящия регламент мерки са в съответствие със становището на Комитета за регулиране на съобщенията, учреден по силата на член 22, параграф 1 от Директива 2002/21/EО на Европейския парламент и на Съвета от 7 март 2002 г. относно общата регулаторна рамка за електронните съобщителни мрежи и услуги (Рамкова директива) (4),
ПРИЕ НАСТОЯЩИЯТ РЕГЛАМЕНТ:
Член 1
Регламент на Комисията (EО) № 874/2004 се изменя както следва:
1.
Член 8 се заменя със следното:
„Член 8
Резервиране на имена от страни и кодове alpha-2, представляващи страните
1. Списъкът на имена, даден в приложението към настоящия регламент се резервира или регистрира само като домейн на второ ниво директно под домейна .eu TLD от страните, посочени в списъка.
2. Кодовете аlpha-2, представляващи страните, не се регистрират като имена на домейни от второ ниво директно под домейна.eu TLD.“
2.
В член 12, параграф 1 първата алинея се заменя със следното:
„Етапна регистрация не започва, преди да се изпълни изискването на първия параграф от член 6“;
3.
Добавя се приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 октомври 2005 година.